तमिल /ˈtæmɪl/(தமிழ், tamiḻ, [t̪ɐmɨɻ] ?) द्रविडेली भाषा परिवार अन्तर्गत पर्ने एक भाषा हो । यो भारत र श्रीलंकामा मुख्य रूपले बसोबास गर्ने तमिल समुदायको मानिसहरूद्वारा बोलिने मुख्य भाषा हो । भारतको तमिलनाडु र सङ्घीय राज्य पुदुच्चेरीमा यसलाई आधिकारिक भाषाको मान्यता प्रदान गरिएको छ । तमिल भाषा श्रीलंकाको आधिकारिक र राष्ट्रिय भाषा हो भने सिंगापुरमा पनि यो आधिकारिक भाषाको रूपमा रहेको छ ।